

OTSUS

|  |  |
| --- | --- |
| Kiiu | 5. juuni 2024 nr 11-4/1891-2 |

**Avaliku ürituse korraldamise luba**

Margus Murakas on 29.05.2024 esitanud Kuusalu Vallavalitsusele avaliku ürituse korraldamise loa taotluse (reg 29.05.2024 nr 11-4/1891), mille kohaselt soovib teate esitaja korraldada Kuusalu vallas, Hara teel (riigitee nr 11271) ürituse „Drivestonia“ raames ühe sõidu.

Eeldatav osalejate arv üritusel on märgitud 70. Üritusel pealtvaatajaid ei ole, parkimist korraldada ei ole vaja.

Kuna ürituse raames sulgetakse Hara tee liikluseks, toimub liikluse ümberkorraldamine, on tegemist vastavalt Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“ § 2 lõike 3 punkti 2 kohaselt tegemist kõrgendatud turvariskiga üritusega ning vaja on Politsei- ja Piirivalveameti kooskõlastust. PPA on ürituse kooskõlastanud (reg 5.06.2024 ne 11-4/1891-1).

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määrusest nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „Drivestonia“;

1.2 üritusel turvalisuse, liikluskorralduse ja avaliku korra eest vastutab:

Margus Murakas (margus@margusmurakas.com, 5 268 005);

1.3 ürituse läbiviimise koht: Kuusalu vald, Hara tee (riigitee nr 11271);

1.4 ürituse alguse ja lõpu kuupäev ja kellaaeg:

20.06.2024 kell 11:05-14:35;

1.5 ürituse korraldaja on kohustatud:

1.5.1 tagama ürituse korraldajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.5.2 tagama ürituse toimumise järgselt heakorra tasemel, mis oli enne ürituse toimumist;

1.5.3 tagama üritusel meditsiinilise esmaabi kättesaadavuse;

1.5.4 tagama üritusel avaliku korra ja heakorra eeskirja nõuete täitmise;

1.5.5 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Veronika Laende |  |
| kultuuri- ja sporditöö spetsialist |  |

Veronika.Laende@kuusalu.ee

6000856